KORTAJARENA IBAÑEZ (EH Bildu, 2017-11-09):
Bai, mahaiburu andrea, eskerrik asko.
Eneko Andueza jaunari esango nioke hartzen dudala zure errieta eta deituko zaitudala hurrengoan akordioetara heltzeko. Baina tamaina horretako errieta egiten denean ere, zuen artean akordioak erdiesten direnean ere erabiltzen dinamikak kontuan hartu behar dira eta orduan, zuen artean hitz egin beharreko kontu bat ere izango da.
Baina hala ere onartzen dut ez zaitudala deitu eta zentzu horretan ba hurrengorako, desde luego, apuntatua geratzen da.
Eta nik hasiera hasieratik esan dut eta zuk aipatzen zenuen akordiorako asmo hori bazenuela, eta esango nizuke baita ere aldebikotasunaren defentsa egiten den neurri horretan, zuk ere deitzeko aukera bazenuela, eta nik ere gustura jasoko nuela dei hori.
Hala ere, hasiera hasieratik nik esan dut hemen asmoa ez zela zenbakietan  - zenbaki potolo horietan -  trabatzea edo horrelako konparaketa antzuetan trabatzea. Esan nuen hasiera hasieratik. Eta ez naiz sartuko ere mozioa garaiz datorren edo berandu datorren edo eztabaida horretan, zeren nik ere izan ditzaket iritziak estrategia noiz datorren, eta Lanbideren modernizazio prozesu hori garaiz datorren edo ez, baina ez naiz horretan sartu ere egingo.
Eta gainera esan dut hasiera hasieratik nik ez dudala inoiz esango Gobernu honek ez duenik egiten ezer gai honen inguruan, eta gainera esan dut sailburuak ere askotan aipatzen dituela iraupen luzeko langabetuak bere kezken artean eta nik sinesten diodala. Hori hasiera hasieratik esan diot.
Y desde luego señor Andueza, ¿cómo no le voy a reconocer que usted conozca la situación de cerca? Usted vive en Rentería y yo en Loiola. Ya me entiende lo que quiero decir con eso. Todos y todas las aquí presentes conocemos muy de cerca esta situación. No tenemos la bandera de esas situaciones.
Baina helburua zen, zuk esan bezala, adostutako planteamendu batera ailegatzea estrategia badatorrelako, aurrekontuak irekiak daudelako oraindik eta, gainera, momentu konkretu honetan Lanbideren modernizazio prozesu hori ere irekia dagoelako.
Eta horregatik iruditzen zaigu baietz, momentua egokia izan daitekela. Luzatu egin dela edo ez hori ere kontutan hartuta ere, ba garaiz datorrela momentua oso egokia delako eta aukera ematen duelako adostasunetik  - ze gaur Legebiltzar honen gehiengoak argi hitz egingo du - . Horrek erakusten du nolabait denek ikusten dugula aukeratutako zaku zabal horren estrategia ez dela agian gure ikuspuntutik egokiena, eta hor dago bion arteko edo bien arteko talka hori, ezta?
Ze hemen ere aipatu da: Martxan jarri diren neurrien eraginkortasuna. Ba, begira, CESek egin duen diktamen horretan esaten den gauzetako bat da estrategia berrian planteatzen diren jardunbide eta ekimen asko  - lehendik datozen planetatik datozenak -  ebaluatu gabe daudela. Ondo ebaluatu gabe daudela eta ezin jakin daitekela neurri horiek eraginkorrak diren edo ez. Orduan, hori ere oso kontuan hartzekoa da inertzietan sartuta neurriak errepikatzen direnean.
Eta uste dugu inportantea dela politika publikoak era honetako gauzetara bideratzea. Politika publikoetatik ongizatea eta duintasuna  - zuk esaten zenuen moduan - , bideratzeko...
...publikoak era honetako gauzetara bideratzea, politika publikoetatik ongizatea eta duintasuna, zuk esaten zenuen moduan, bideratzeko politikak eragitea eta horretara zetorren gaurko mozioa.
Gaurko mozioa ez zen Gobernuari errieta egitea, beste taldeei errieta egitea, ez zen hori asmoa. Errealitate bat mahai gaineratzea zen. estrategia berri bat proposatzeko ekimen bat zen eta horretara bideratu dugu.
Eta akordioa ez da posible izango, baina lehen esan bezala eta sailburua hemen dagoela aprobetxatuz berriro esango dut, iruditzen zait hemen esandako asko eta asko erabili daitezkeela, hartu daitezkeela eta datorren estrategia horretan plasmatu daitezkeela lehentasun bezala, gazteak lehentasun diren modu berdinean, eta gainera neurri zehatzak eta ekimen zehatzak eta partida zehatzak jarri ditzakegula, oraindik garaiz gaudelako, pertsonen erreskaterako. Zeren zuek aipatu bezala, egoera oso gordina da eta behingoz herri bezala pertsonen erreskatera atera behar dugulako berandu baino lehen.
Eskerrik asko.